open-index/open-wikipedia-markdown huggingface dataset:
قصاب (برادری)

**قصاب** یا **قصائی** برصغیر میں پائی جانے والی ایک برادری ہے۔ ہندو ازم میں ان کو کمتر حثیت جبکہ مسلم ممالک میں ان کو مضبوط سماجی حیثیت حاصل ہے

## ماخذ
ڈاکٹر محمد عمر نے اپنی کتاب ’ہندوستانی کا مسلمانوں پر اثر’ میں قصائیوں کو ان ہندو اقوام میں سے بتایا جو پوری کی پوری مسلمان ہوگئیں ۔ حقیقت میں ہندو معاشرے میں قصائیوں کے لیے کوئی جگہ نہیں ہے ۔ اس لیے ہندو معاشرے میں قصائی ناپید تھے ۔ میکلیکن کا کہنا ہے کہ یہ مختلف نسلی گروہ جن میں راجپوت اور دوسرے لوگ شامل ہیں مسلمان ہونے کے بعد قصائی کا پیشہ اختیار کیا ۔ وہ قصاب اور قصائی میں تمیز کرتا ہے ۔ اس کا کہنا ہے کہ قصاب اور قصائی کو گڈ مد کیا جاتا اور قصائی کپاس صاف کرنے والے ہیں ۔ لیکن کے اس ساتھ وہ یہ بھی کہتا ہے کہ بعض اوقات ان کے درمیان فرق کرنا مشکل ہو جاتا ہے

## قصائی یا قریشی
بعد کی مردم شماری میں قصائیوں نے اپنی ذات قصائی بتائی اور 1921ء تک مردم شماری میں بھی انھوں نے اپنی ذات قصائی لکھوائی ۔ مگر 1931ء کی مردم شماری میں انھوں نے اپنی ذات قریشی لکھوائی ۔ ان میں دو طبقے ہیں ایک چھوٹے قصائی اور دوسرے بڑے قصائی ۔ چھوٹے قصائی بکرے یا بھیڑوں کا گوشت فروخت کرتے ہیں ۔ یہ سماجی درجہ میں بڑے قصائیوں سے ان کا درجہ کم ہے ۔ بڑے قصائی بھینس یا گایوں کا گوشت فروخت کرتے ہیں اور ان کا سماجی رتبہ بلند ہے ۔ مگر میرا مشاہدہ ہے چھوٹا گوشت فروخت کرنے والے سیاہ رنگ کے ہیں اور بڑے کے قصائی عموماً صاف رنگت کے ہیں ۔ ان کی عورتوں کے رنگ بھی صاف ہیں ۔ ایسا لگتا ہے کہ یہ بڑے کے قصائی تیلیوں میں سے ہیں اور انھوں نے اس پیشہ کو اپنا لیا ہے ۔ تیلی بھی بکریاں کبھی نہیں پالتے وہ زیادہ تر بھینسیں یا گایوں کو پالتے ہے ۔ یہ میرا مشاہدہ ہے 

ہو سکتا ہے میں غلط ہوں ۔ دونوں قسم کے قصائیوں میں سے بہت سے قصائیوں نے اب مرغی کا گوشت فروخت کرنا شروع کر دیا ہے ۔ یہی کام اب تیلی بھی کر رہے ہیں ۔

## حوالہ جات

## مصادر
ہندوستانی تہذیب کا مسلمانوں پر اثر ۔ ڈاکٹر محمد عمر

پنجاب کی ذاتیں ۔ سر ڈیزل ایپسن

ذاتوں کا انسائیکلوپیڈیا ۔ ای ڈی میکلین ، ایچ روز

زمرہ:اتر پردیش کے معاشرتی گروہ
زمرہ:اترپردیش کی مسلم برادریاں
زمرہ:بھارت کی مسلمان برادریاں
زمرہ:بہار کی مسلمان برادریاں
زمرہ:بہار کے معاشرتی گروہ
زمرہ:پاکستان کے معاشرتی گروہ
زمرہ:پنجابی قبائل
زمرہ:جموں و کشمیر کے معاشرتی گروہ
زمرہ:راجستھان کے معاشرتی گروہ
زمرہ:مہاجر برادریاں
زمرہ:مہاراشٹر کی مسلمان برادریاں
زمرہ:مہاراشٹر کے معاشرتی گروہ
زمرہ:ہندوستانی ذاتیں
لجلاج بن حکیم

**لجلاج بن حکیم** صحابی رسول ہیں
حجاف بن حکیم سلمی کے بھائی ہیں۔ان کا شماراہل جزیرہ میں ہے۔ابوالملیح نے محمد بن خالد سلمی سے انھوں نے اپنے والد سے انھوں نے ان کے داداسے جو صحابی ہیں روایت کی ہے کہ وہ کہتے تھے میں نے نبی صلی اللہ علیہ وسلم سے سنا آپ فرماتے تھے کہ جب بندہ کے لیے اللہ کی طرف سے کوئی مرتبہ مقررہوجاتاہے کہ اس مرتبہ پر وہ بندہ اپنے اعمال کے ذریعہ سے نہیں پہنچ سکتاتواللہ اس کوبدنی یامالی یااولاد کی مصیبت دیتاہے پھراس کو ان مصائب پرصبر عنایت کرتاہے پس اس کی وجہ سے وہ اس مرتبہ پر پہنچ جاتاہے جواللہ عزوجل کی طرف سے اس کے لیے مقررہوچکاہے۔ان کا تذکرہ ابن مندہ اورابونعیم نے لکھاہے۔میں کہتاہوں کہ لجلاج اگرحجاف کے بھائی ہیں توحکیم بن عاصم بن سباع بن خزاعی بن محاربی بن مرہ بن ہلال ابن فالج بن ذکوان بن ثعلبہ بن بہثہ بن سلیم بن منصورکے بیٹے ہیں۔سلمی ذکوانی ہیں۔قبیلہ ثعلب کی لڑائی میں حجاف کے بہت سے واقعات ہیں اخطل نے یہ شعرانھیں کے متعلق کہاہے
لقد اوقع الحجاف بالبشروقعتہ الی اللہ منہاالشتکی والمعول 
## حوالہ جات
بیپسی سدھوا

**بیپسی سدھوا** (پیدائش: 11 اگست 1938ء - وفات: 25 دسمبر 2024ء) ایک پاکستانی امریکی گجراتی پارسی نسل کی مصنفہ تھیں۔ جو امریکا میں مقیم تھیں۔ بیپسی سدھوا ایک معذور خاتون تھیں۔ ان کی وجہ شہرت ان کے ناول، آئس کینڈی مین، جنگل والا صاحب (کرو ایٹر) وغیرہ ہیں۔

ان کے انگریزی نالوں پر کینیڈی بھارتی فلم ساز دیپا مہتا نے فلمیں بنائیں ہیں، 1991ء کے ناول آئس کینڈی مین پر 1998ء میں فلم ارتھ بنائی اور ان کے ناول واٹر پر 2006ء میں اسی نام سے فلم بنائی۔ بیپسی پر ایک دستاویزی فلم *بپسی: سیلنس آف مائی لائف* کے نام سے اس وقت زیر تکمیل ہے، جو 2021ء میں پیش کی گی۔

## پس منظر
بیپسی سدھوا ایک گجراتی پارسی خاندان میں پشوتان اور تہمینہ کے ہاں پیدا ہوئیں۔ جو اس وقت کراچی میں مقیم تھے سدھوا کے والدین بعد وہ لاہور منتقل ہو گئے۔ دو سال کی عمر میں پولیو کا شکاڑ ہوئیں اور 9 سال کی عمر کے، 1947ء کے متعلق ان کے ناول آئس کینڈی مین میں لینی نامی کردار کے ان دنوں کے حقیقی واقعات کی عکاسی کرتے ہیں۔ سدھوا نے 1957ء میں لاہور کے کنیرڈ کالج برائے خواتین سے بی اے مکمل کیا۔

19 سال کی عمر میں شادی کی اور ممبئی چلی گئیں، اس سے 5 سال قبل ان کو طلاق ہو چکی تھی، دوبارہ موجودہ شوہر نوشیر سے شادی کی اور لاہور منتقل ہو گیئں۔ پاکستان میں ناول نگاری کا آغاز کرنے سے قبل ان کے تین بچے تھے۔ ان کی ایک بیٹی، امریکی ریاست اریرزونا میں ریاستی نمائندے کی امیدوار ہیں۔ سدھوا اس وقت ہوسٹن، امریکا میں مقیم ہیں اور خود کو ایک پاکستانی پنجابی پارسی کہلواتی ہیں۔ ان کی مادری زبان گجراتی اور گھر کی زبان اردو تھی جب کہ انگریزی میں لکھتی ہیں۔ وہ لکھنے پڑھنے کا کام انگریزی میں سہولت سے کرتیں، لیکن اردو اور گجراتی میں بات چیت بھی باآسانی کر لیتی تھیں، اس کے علاوہ سدھوا بوقت ضرورت گجراتی یا اردو سے انگریزی میں لفظی ترجمہ استعمال کرتی ہیں۔

## وفات
بیپسی سدھوا 25 دسمبر 2024ء کو ہوسٹن، ریاستہائے متحدہ امریکا میں انتقال کر گئیں۔

## حوالہ جات

زمرہ:بھارت میں پاکستانی تارکین وطن
زمرہ:پارسی شخصیات
زمرہ:پارسی مصنفین
زمرہ:پارسی نسل کی امریکی شخصیات
زمرہ:پاکستانی انگریزی زبان کے مصنفین
زمرہ:پاکستانی خواتین ناول نگار
زمرہ:پاکستانی ڈراما نگار اور ڈراما نویس
زمرہ:پاکستانی زرتشتی شخصیات
زمرہ:پاکستانی فعالیت پسند برائے حقوق نسواں
زمرہ:پاکستانی مصنفات
زمرہ:پاکستانی مصنفین
زمرہ:پاکستانی ناول نگار
زمرہ:جامعہ ہوسٹن کے فضلا
زمرہ:ریاستہائے متحدہ کو پاکستانی تارکین وطن
زمرہ:ستارۂ امتیاز وصول کنندگان
زمرہ:فعالیت پسند برائے حقوق نسواں
زمرہ:کنیئرڈ کالج کے فضلا
زمرہ:گجراتی نسل کی پاکستانی شخصیات
زمرہ:لاہور کے مصنفین
زمرہ:لاہوری شخصیات
زمرہ:مقالے جن میں انگریزی زبان کا متن ہے
زمرہ:1938ء کی پیدائشیں
زمرہ:2024ء کی وفیات
معرکہ تکولم

**معرکہ تکولم**  (948ء تا 949ء) چول سلطنت کے بادشاہ پرانتک اول کے بڑے بیٹے راجادتیہ اور راشٹرکوٹ بادشاہ کرشنا سوم کے زیر قیادت افواج کے درمیان جنوبی ہند کے مقام تکولم پر پیش آیا۔ اس معرکہ میں راجادتیہ مارے گئے اور چول افواج کو ہزیمت اٹھانی پڑی۔ راجادتیہ نے تکولم پر اس لیے پڑاؤ ڈالا تھا کہ وہاں سے نوخیز چول سلطنت کی شمالی سرحدوں کا تحفظ ہو سکے۔ اس معرکہ کو جنوبی ہند پر قبضہ کے لیے دو شاہی طاقتوں چول اور راشٹرکوٹ کے مابین ہونے والی جنگوں کا نقطہ کمال سمجھا جاتا ہے۔

شہزادہ راجادتیہ کی موت چول افراد کے یہاں ایک یادگار واقعہ کی حیثیت رکھتی ہے۔ چول نقطہ نظر سے اس معرکہ کے واقعات و حوادث کی تفصیلات راجندر چول کے عہد کی تختیوں پر ملتے ہیں۔ راشٹرکوٹ افواج میں جاگیرداروں کے محافظین، ان کے نجی سپاہی اور مغربی گنگ خاندان وغیرہ بادشاہوں کی فوجی ٹکڑیاں شامل تھیں۔ جبکہ شہزادہ راجادتیہ کو امرائے کیرالا کی نجی افواج کی حمایت حاصل تھی۔ 

ایسا معلوم ہوتا ہے کہ بادشاہ پرانتک اول  کو راشٹرکوٹ اور اس کے اتحادیوں کے ساتھ اس گھمسان جنگ کا اندازہ پہلے ہی ہو چکا تھا۔ 930ء کی دہائی میں یا غالباً 923ء کے آس پاس شہزادہ راجادتیہ کو سپاہیوں کی ایک ٹکڑی، ہاتھیوں، گھوڑوں اور گھر کے سارے ساز و سامان کے ساتھ اس خطے کی جانب روانہ کر دیا گیا تھا۔

## مزید دیکھیے
*

## حوالہ جات

زمرہ:949ء
زمرہ:بھارت میں دسویں صدی
زمرہ:سلطنت چولا سے وابستہ معرکے
زمرہ:ویکی ڈیٹا سے مطابقت رکھنے والی مختصر تفصیل
رتن ترے

**رتن ترے** جین مت میں تین چیزوں کو کہا جاتا ہے، سمیک درشن (راست عقیدہ)، سمیک گیان (راست علم) اور سمیک چرِتر (راست کردار)۔ تینوں ایک دوسرے کے بنا وجود میں نہیں رہ سکتے۔ اور تینوں ہی موکش (براءت) کے لیے لازمی ہیں۔
## حوالہ جات

زمرہ:جین فلسفیانہ تصورات
زمرہ:ویکی ڈیٹا سے مطابقت رکھنے والی مختصر تفصیل
زمرہ:جین مت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ڈی آر بیندرے

**ڈی آر بیندرے**  (31 جنوری 1896ء-26 اکتوبر 1981ء) کنڑ زبان کے شاعر تھے۔ انھیں ان کے شعری مجموعہ ناکو تانتی (ನಾಕು ತಂತಿ) کے لیے گیان پیٹھ انعام سے نوازا گیا تھا۔ انھیں کنڑ شاعی کا سنہرا باب مانا جاتا ہے۔ 1968ء میں حکومت ہند نے پدم شری اور 1969ء میں ساہتیہ اکیڈمی نے ساہتیہ اکیڈمی اعزاز سے نوازا۔

## حالات زندگی
ان کا پورا نام دتاترییا رامچندر بیندرے تھا۔ ان کی ولادت کرناٹک کے شہر دھارواڑ میں ایک چت پون براہمن خاندان میں ہوئی۔ ان کے والد سنسکرت کے عالم تھے اور جب بیندرے محض 12 سال کے تھے تبھی ان کا انتقال ہو گیا۔ 1913ء میں بیندرے نے اسکول کی تعلیم مکمل کی پھر پونے چلے گئے اور فرگوسن کالج سے 1918ء میں سنسکرت اور انگریزی میں بی اے کیا۔ پھر وہ دھارواڑ میں وکٹوریا کالج میں معلم ہو گئے۔

1931ء میں *نارا بالی* (انسانی قربانی) کے لیے انھیں جیل جانا پڑا۔ برطانوی حکومت کو ان کی یہ تخلیق سخت ناگوار گذری۔ ان کی 9 اولادیں ہوئی مگر صرف دو بیٹے پاندورنگا اور وامارا اور ایک بیٹی منگلا ہی زندہ رہ سکے۔ 1943ء میں شموگا میں منعقدہ 27ویں کنڑ ساہتیہ سمیلن میں صدارت کی۔ وہ کنڑ ساہتیہ پریشد کے بھی رکن رہے۔ 1972ء میں حکومت کرناٹک نے ان کی زندگی پر ایک ڈاکیومینٹری فلم بنائی۔

## کیرئر
انہون نے اپنے کیرئر کی شروعات بطور معلم کی۔ وہ *وکتوریا ہائی اسکول*، دھارواڑ میں معلم تھے۔ وہ 1944ء تا 1956ء ڈی اے وی کالج سولہ پور میں پروفیسر رہے۔ انھیں آکاش وانی کے دھارواڑ اسٹیشن کا مشیر بھی نازد کیا گیا۔

## شاعری اور پیغام
انھوں نے اپنی شاعری بڑی سادہ انداز مین شروع کی۔ وہ عوامم زبان استعمال کرتے تھے اور اپنی شاعری میں محبت اور اخوت کا درس دیتے تھے۔ وہ رومانیت کی طرف مائل تھے مگر زبان ہمیشہ عوامی ہوتی تھی۔ وہ بولی کو ترجیح دیتے تھے۔
بیندرے کو جدید کنڑ شاعری کا بابا کہا جاتا ہے۔ وہ جدید انداز میں کنڑ کی کلاسیکی شاعری کو پیش کرتے ہیں اور اسے مقامی ٹچ دیتے ہیں۔

زندگی کے آخری حصہ میں بیندرے کو اعداد میں دلچسپی بڑھ گئی تھی۔ یہ ان کا کوئی نیا شوق نہیں تھا مگر آخر عمر میں یہی ان کا مشغلہ رہ گیا تھا۔

## حوالہ جات

زمرہ:1896ء کی پیدائشیں
زمرہ:1981ء کی وفیات
زمرہ:ادب اور تعلیم کے شعبے میں پدم شری وصول کنندگان
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بھارتی مرد شعرا
زمرہ:ساہتیہ اکیڈمی اعزاز یافتگان برائے کنڑ ادب
زمرہ:کرناٹک کے شعرا
زمرہ:کنڑ شعرا
زمرہ:کنڑ مصنفین
زمرہ:گیان پیٹھ انعام وصول کنندگان
زمرہ:دھارواڑ کی شخصیات
تارا شنکر بندوپادھیائے

**تارا شنکر بندوپادھیائے** (23 جولائی 1898ء-14 ستمبر 1971ء) بنگالی زبان کے سرکردہ ناول نگار ہیں۔ ان کا قلم خوب فراخ دل تھا۔ انھوں نے 65 ناولیں، کہانی کے 53 مجموعے، 12 ڈرامے، چار مضامین کی کتابیں، 4 خود نوشت سوانح اور 2 افسانے لکھے۔ انھوں نے کئی نغمے بھی لکھے ہیں اور 1959ء میں ایک فلم امرپالی بھی ڈائریکٹ کی ہے۔ انھیں ربندر پرسکار، ساہتیہ اکیڈمی اعزاز، گیان پیٹھ انعام، پدم شری اعزاز اور پدم بھوشن سے نوازا گیا۔

## حاات زندگی
ان کی ولادت برطانوی ہند کے بنگال پریزیڈنسی میں واقع بیربھوم ضلع کے لابھ پور گاؤں میں ہوئی۔ والد کا نام ہری داس بندوپادھیائے اور والدہ کا نام پربھا بتی دیوی تھا۔

انھوں نے لابھ پور سے ہی دسویں اور بارہویں کی تعلیم حاصل کی اور سینٹ زیویر کالج کلکتہ میں ساخلہ لیا۔ کالج کے زمانہ میں ہی انھوں نے تحریک عدم تعاون میں حصہ لیا۔ اپنی سیاسی زندگی اور خراب کی صحت کی وجہ سے یونیورسٹی کی تعلیم مکمل نہ کرسکے۔ اسی دوران وہ ایک جنگجو گروہ سے بھی وابستہ تھے اور کئہ بار گرفتار ہو کر جیل گئے اور رہا ہوئے۔
تحریک آزادی ہند میں فعالی کے ساتھ شرکت کرنے اور تائید کرنے کی وجہ سے 1930ء میں قید ہوئے لیکن بعد میں پھر رہا کر دیا گیا۔ اس کے بعد انھوں نے اپنی زندگی لکھنے لکھانے کے لیے وقف کردی۔ 1932ء میں ان کی ملاقات شانتی نکیتن میں رابندر ناتھ ٹیگور سے ہوئی ان کا پہلا ناول *چیتلی گھورنی* تھا جو 1932ء میں ہی شائع ہوا۔

## گنا بیگم
ان کا شہرہ آفاق ناول *گنا بیگم* ہے جو ثقافتی روایت کے لیے مشہور ہے۔ تارا شنکر پورے بنگال کا سفر کرتا ہے اور اسے بنگالی ہونے پر فخر ہے۔ وہ بنگال کی سیاسی اور سماجی زندگی سے بہت خوش ہے۔ تارا شنکر ایک علاقائی ناول نگار تھے جنھوں نے اس مخصوص علاقہ کو مکمل طریقے سے پیش کیا ہے اور اس سے ٹوٹ کر محبت کی ہے۔
## حوالہ جات

زمرہ:آشوتوش کالج کے فضلا
زمرہ:ادب اور تعلیم کے شعبے میں پدم بھوشن وصول کنندگان
زمرہ:بھارتی آپ بیتی نگار
زمرہ:بھارتی مرد ڈراما نگار اور ڈراما نویس
زمرہ:بھارتی مرد شعرا
زمرہ:بھارتی مرد مختصر افسانہ نگار
زمرہ:بھارتی مرد مضمون نگار
زمرہ:بھارتی مرد ناول نگار
زمرہ:بھارتی ناول نگار
زمرہ:بھارتی یاداشت نگار
زمرہ:بنگالی زبان کے غنائی شعرا
زمرہ:بنگالی شعرا
زمرہ:بنگالی ناول نگار
زمرہ:بنگالی ہندو
زمرہ:بیسویں صدی کی بنگالی شخصیات
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی ڈراما نگار اور ڈراما نویس
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے بھارتی مضمون نگار
زمرہ:بیسویں صدی کے ہندوستانی ناول نگار
زمرہ:ربندر پرسکار وصول کنندگان
زمرہ:ساہتیہ اکیڈمی اعزاز یافتگان برائے بنگالی ادب
زمرہ:ضلع بیربھوم کی شخصیات
زمرہ:کلکتہ یونیورسٹی کے فضلا
زمرہ:کولکاتا کے مصنفین
زمرہ:گیان پیٹھ انعام وصول کنندگان
زمرہ:مغربی بنگال کے شعرا
زمرہ:مغربی بنگال کے مصنفین
زمرہ:مغربی بنگال کے ناول نگار
زمرہ:ہندوستانی سفر نامہ نگار
زمرہ:ہندوستانی شعرا
زمرہ:ہندوستانی غنائی شعرا
زمرہ:1898ء کی پیدائشیں
زمرہ:1971ء کی وفیات
لقیط بن ارطاۃ

**لقیط ابن ارطاۃ** شام سے تعلق رکھنے والے صحابی رسول ہیں
لقیط بن ارطاۃ سکونی۔ان کا شمار اہل شام میں ہے۔ لقیط بن ارطاۃ سکونی سے روایت کی ہے کہ ایک شخص نے ان سے کہاکہ ہمارا ایک پڑوسی شراب پیتاہے اوربرے کام کرتاہے آپ اس کوحال سلطان سے بیان کر دیجیے انھوں نے کہامیں نے رسول اللہ ﷺکے ہمراہ ننانوے مشرک قتل کیے ہیں مگرکسی نے مسلمان کی پردہ دری کے بعد اتنے ہی مشرک اورقتل کروں تب بھی مجھے بھلائی کی امید نہیں۔ان سے عبد الرحمن بن عائذ نے بھی روایت کی ہے کہ یہ کہتے تھے میں رسول خدا صلی اللہ علیہ وسلم کی خدمت میں حاضر ہوامیرے دونوں پیرٹیڑھے تھے زمین سے مس بھی نہ کرتے تھے آپﷺ نے میرے لیے دعافرمائی تو میں زمین پر چلنے لگا۔ان کا تذکرہ(ابن مندہ ابو نعیم ابن عبد البر) تینوں نے لکھاہے۔ 
## حوالہ جات
لقمان بن شبہ

**لقمان بن شبہ** قبیلہ عبس سے تعلق رکھنے والے صحابی رسول ہیں
 
لقمان بن شبہ بن معیط۔کنیت ان کی ابوحصین تھی۔عبسی ہیں۔ابوجعفرطبری نے کہاہے کہ یہ ان نو آدمیوں سے ہیں جو رسول اللہ صلی اللہ علیہ وسلم کی خدمت میں حاضرہوئے تھے اوراسلام لائے تھے ان کاتذکرہ ابوعمرنے لکھاہے۔
 
## حوالہ جات
کلیانی پریادرشن

**کلیانی پریادرشن** ایک بھارتی فلمی اداکارہ ہیں جو تیلگو ، ملیالم اور تمل فلمی انڈسٹری میں کام کرتی ہیں۔ انھوں نے اپنی اداکاری کی شروعات 2017 ء کی تیلگو فلم *ہیلو* جس کے لیے انھوں نے بیسٹ فی میل ڈیبیو ایکٹریس - جنوبی ہند اور 7 ویں جنوبی ہند بین الاقوامی مووی ایوارڈ اور فلم فیئر ایوارڈ جیتا۔  

کلیانی پرِیادرشن بھارتی فلم انڈسٹری کے مشہور پروڈیوسر اور فلمساز پریادرشن اور ملیالم اداکارہ لِزی ہاں پیدا ہوئیں۔ کلانی کے والد فلمساز پریادشن ہیرا پھیری، ہنگامہ، ہلچل، گرم مسالا، بھاگم بھاگ، چپ چپ کے، ڈھول اور بھول بھلیاں جیسی فلموں کے لیے جانے جاتے ہیں ، کلیانی کا ایک چھوٹا بھائی سدھارتھ کے بھی ہے۔ اس کے والدین کے درمیان 2014 میں طلاق ہو گئی تھی۔

کلیانی نے ابتدائی تعلیم چنئی کے لیڈی اینڈل میں کی اور بعد میں سنگاپور میں تعلیم حاصل کی ، جہاں وہ تھیٹر گروپوں میں بھی کام کرتی تھیں۔ اپنی تعلیم مکمل کرنے کے بعد ، انھوں نے نیو یارک سٹی کے پارسنز اسکول آف ڈیزائن سے آرکیٹیکچر ڈیزائننگ میں بیچلر کی ڈگری حاصل کی۔ اس دوران اس نے تھیٹر میں بھی داخلہ لیا۔

ہندوستان واپس آکر ، انھوں نے پانڈیچری میں ادشکتی تھیٹر میں ایک اداکاری ورکشاپ میں ایکٹنگ سیکھنے کے لیے شرکت بھی کی۔

## کیریئر
کلیانی نے اپنے فلمی کیریئر کا آغاز بالی ووڈ فلم *[[کرش 3]]* (2013) میں سبو سایریل کے ماتحت بطور اسسٹنٹ پروڈکشن ڈیزائنر کے طور پر کیا تھا اور سنہ 2016 میں انھوں نے تمل فلم *ارو مگن* (2016) میں اسسٹنٹ آرٹ ڈائریکٹر کی حیثیت سے بھی کام کیا تھا۔ اگلے ہی سال میں ، انھوں نے تیگو فلم *ہیلو* (2017) سے ، اکھل اککنینی کے مدمقابل طور ہیروئن اداکاری کا آغاز کیا۔ اس دلم کی ہدایتکاری وکرم کمار نے کی تھی جو ان کے والد پرِیادرشن کے سابق اسسٹنٹ رہ چکے ہیں ، فلم کو اور اداکار اکنینی ناگ ارجن نے پروڈیوس کیا تھا۔ یہ فلم 22 دسمبر 2017 کو دنیا بھر میں ریلیز ہوئی تھی اور ناقدین کی جانب سے ان کی اداکاری پر انھیں مثبت رد عمل ملا تھا۔

## فلموں کی فہرست

### اداکار

### دوسرے

## ایوارڈز اور نامزدگی

## حوالہ جات
 خوبصورت اداکارہ کلیانی پریدرشن وکی یا سوانح حیات اور خاندانی تصویر ۔

## بیرونی روابط

* 
* 

زمرہ:غیر موجود سال پیدائش (بقید حیات شخصیات)
زمرہ:ملیالی شخصیات
زمرہ:چنائی کی اداکارائیں
زمرہ:تیلگو سنیما کی اداکارائیں
زمرہ:بقید حیات شخصیات
زمرہ:تمل سنیما کی اداکارائیں
زمرہ:1993ء کی پیدائشیں
زمرہ:بھارتی ہندو
زمرہ:اکیسویں صدی کی بھارتی اداکارائیں
زمرہ:ملیالم فلمی اداکارائیں
زمرہ:پارسنزاسکول آف ڈیزائن کے فضلا
لقس بن سلمان

**لقس بن سلمان** قبیلہ انصار سے تعلق رکھنے والے صحابی رسول ہیں
 
لقس بن سلمان کعب بن عجرہ کے غلام تھے۔نبی صلی اللہ علیہ وسلم کازمانہ پایاتھا۔حضرت کعب سے روایت کرتے ہیں۔ ان کی حدیث ابوضمرہ نے سعد بن اسحاق بن کعب سے انھوں نے اپنے والد سے روایت کی ہے۔ان کا تذکرہ ابن مندہ اور ابونعیم نے لکھاہے اورابونعیم نے کہاہے کہ ابن مندہ نے ان کاتذکرہ لکھاہے اوراس سے زیادہ کچھ نہیں لکھااورکسی محدث یا مورخ نے اس بارے میں ان کی موافقت نہیں کی۔ 
## حوالہ جات
امرت رائے

**امرت رائے** (1921ء – ستمبر 1996ء) اردو و ہندی کے مشہور فکشن نگار پریم چند کے بیٹے ہیں۔ "قلم کا سپاہی" کے نام سے پریم چند کی سوانح عمری لکھی۔ ہندی ترقی پسند فکشن کو تقویت دینے والے فکشن نگار ہیں۔ 1935ء سے انھوں نے کہانیاں لکھنا شروع کیں اور جلد ہی ادبی دنیا میں مشہور ہو گئے۔ دنیا میں نئے تجربے کرنے اور نئی سوچ کے ذریعے سماج کو نیا موڑ دکھانے والے کہانی نگاروں میں امرت رائے کا شمار ہوتا ہے۔ زندگی اور معاشرے کے مختلف مسائل پر انھوں نے گھری نظر ڈالی ہے۔ دھند لکے میں مل جانے والی انسانیت کے لیے ہمدردی، سرمایہ دارانہ نظام کے خلاف غم و غصہ، غریبی مفلسی، بے کاری، بٹوارے کی وجہ سے ملک میں پیدا ہونے والے مختلف مسائل، برائیوں، کمزوریوں اور اقتصادی ناہمواریوں، ان سب موضوعات کے اردگرد ان کی کہانیاں گھومتی ہیں۔ ان کی ابتدائی کہانیاں جو مجموعہ "جیون کے پہلو" میں شامل ہیں، فنی اعتبار سے کمزور ہیں لیکن رفتہ رفتہ ان کے یہاں پختگی آتی گئی۔ اس سرمایہ دارانہ نظام کی مخالفت امرت رائے کی کہانیوں کی بنیاد ہے۔ سرمایہ داری کو امرت رائے استحصال کی دوسری شکل مانتے ہیں۔ یہ استحصال کہیں بھی ہو رہا ہو کسی بھی شکل میں ہو رہا ہو امرت رائے اس کی سخت مخالفت کرتے ہیں۔ امرت رائے کی زیادہ تر کہانیاں سماجی حقیقت نگاری کی کہانیاں ہیں۔ امرت رائے کو کرداروں کی ذہنی اور جذباتی کشمکش کی مصوری میں بڑا کمال حاصل ہے۔ "کوئلی" ، "پھر صبح ہوئی"، "پھیکا کاغذ"، "ڈاک منشی کی ایک شام" ، "رام کہانی کے دوہنی" جیسی کہانیوں میں انھوں نے کرداروں کے اندرونی جذبات کا عمدہ تجزیہ کیا ہے۔ آخر الذکر کہانی ایک طوائف کی بے بسی و مجبوری کی کہانی ہے۔ "پھر صبح ہوئی" میں ایک ادھیڑ عمر کی غیر شادی شدہ نرس کی نفسیات کا تجزیہ کیا گیا ہے۔
## تصنیفات
# جیون کے پہلو
# اتہاس
# قصبہ کا ایک دن
# لال دھرتی
# بھور سے پہلے
# کٹھگڑے
# گیلی مٹی
# چتر پھلک
# ایک سانولی لڑکی
# ستیہ میوجے تی
# شام کی تھکن
# ایک کامیاب تصویر
# ترنگے کفنا

## حوالہ جات

زمرہ:1921ء کی پیدائشیں
زمرہ:1996ء کی وفیات
زمرہ:اتر پردیش کے ناول نگار
زمرہ:بیسویں صدی کے ہندوستانی ناول نگار
زمرہ:بھارتی مرد ناول نگار
زمرہ:بھارتی مصنفین کے نامکمل مضامین
زمرہ:ساہتیہ اکیڈمی اعزاز یافتگان برائے ہندی ادب
زمرہ:ہندی زبان کے مصنفین
زمرہ:بیسویں صدی کے بھارتی سوانح نگار
ام الدرداء

**اُمُّ الدَّرْدَاءِ** دو شخصیات کے نام ہیں، دونوں ابو الدرداء کی زوجہ تھیں:
* **[[ام درداء کبری|ام الدرداء الکبریٰ]]**، صحابیہ
* '''ام الدرداء الصغریٰ، تابعیہ
لبید بن عقبہ

**لبید بن عقبہ** قبیلہ اشہل انصار سے تعلق رکھنے والے صحابی رسول ہیں
ان کا نسب لبید بن عقبہ بن رافع بن امرألقیس ہے۔بعض لوگ ان کو لبید بن رافع بن امرأ لقیس بن یزید بن عبدالاشہل کہتے ہیں انصاری اشہلی ہیں۔محمود بن لبید کے والد ہیں۔صحابی ہیں اوران کے بیٹے محمود بھی صحابی ہیں۔ان کاتذکرہ ابوعمرنے لکھاہے۔
## حوالہ جات
بھوبھوتی

**بھوَبھوتی** آٹھویں صدی عیسوی کا ممتاز سنسکرت ڈراما نویس اور شاعر تھا۔ ایک معزز برہمن خاندان میں بمقام پدمپورا، ودربھ میں پیدا ہوا۔ والد کا نام نیل کنٹھ اور ماں کا جاکوترنی تھا۔ سری کانت نام تھا۔ وشنو کا بھگت ہونے کی وجہ سے بھوبھوتی کے لقب سے یاد کیا جاتا ہے۔ اپنیشد، سانکھیہ، یوگا اور ویدانت کا عالم تھا۔ قنوج کے راجا یشوورمن کے دربار میں اس کی ادبی زندگی کازیادہ حصہ گذرا۔ بھوبھوتی تین ڈراموں کا مصنف ہے۔

پہلا ڈراما "مہاویر چرت" (عظیم رام کی سوانح) کے سات ابواب ہیں۔ اس میں راماین کے اہم واقعات سیتا کی شادی سے لے کر راون کی شکست اور رام کی تخت نشینی تک کا احاطہ کیا گیا ہے۔ دوسری تصنیف "مالتی مادھو" ہے۔ یہ ایک گھریلو ڈراما ہے۔ اس کے سات ایکٹ ہیں۔ اس میں مالتی اور مادھو کی داستان عشق بڑے فنکارانہ انداز میں بیان کی گئی ہے۔ راج کمار اور راج کماری دونوں بچپن ہی سے ایک دوسرے کو چاہتے تھے لیکن وہ ایک دوسرے کے نہ ہو سکے۔ اس بنیادی پلاٹ کو لے کر ڈرامے کو آگے بڑھایا گیا ہے۔ ساتھ ہی ساتھ ایک اور جوڑے مدنتی اور مکرانند کی متوازی کہانی بھی شامل کر دی گئی ہے۔ تیسری تخلیق "اتررام چرت" ہے۔ اس میں رامائن کے "اترکانڈ" کی کہانی بیان کی گئی ہے۔ یعنی رام کی زندگی کے اخری واقعات پر تفصیلی روشنی ڈالی گئی ہے۔ اس کتاب کے بھی سات ابواب ہیں۔ ان میں رام کی تخت نشینی سے لے کر سیتا کی جدائی اور ملن تک کے تمام واقعات کی تفصیل دی گئی ہے۔ دوسرے ڈراموں کے مقابلہ میں اگرچہ ایکشن کم ہے تاہم یہ حقیقت ہے کہ سسپنس اور کلائمیکس کی پیشکش میں بالخصوص کردار سازی میں بھوبھوتی نے اپنا لوہا منوالیا ہے۔ بعض تنقید نگاروں نے اسے کالی داس سے بھی بڑا فن کار قرار دیا ہے۔

## حوالہ جات

زمرہ:آٹھویں صدی کے ہندوستانی شعرا
زمرہ:بھارتی مرد شعرا
زمرہ:سنسکرت شعرا
زمرہ:قدیم ہندوستانی ڈراما نگار اور ڈراما نویس
زمرہ:ہندو شعرا
زمرہ:نامعلوم تاریخ وفات
زمرہ:تاریخ پیدائش نامعلوم
زمرہ:بھارتی مرد ڈراما نگار اور ڈراما نویس
زمرہ:ویکی ڈیٹا سے مطابقت رکھنے والی مختصر تفصیل
زمرہ:آٹھویں صدی کی ہندوستانی شخصیات
زمرہ:مہاراشٹر کی شخصیات
زمرہ:ڈراما
بھلول زئی

چُھٹہ ھوت بلوچ بلوچستان کا ایک قبیلہ ہے۔ چُٹھہ کو بھلول زئی بھی کہتے ہیں جس کے معنی خود غرض، دلیر قوم اور وفادار ہیں۔ طائفہ کا مرکزہ سُرا ہیں
جنھیں کچھ نادان سمہ سمجھتے ہیں کافی لوگ اس کا ایک حصہ تورانی کندانی ہے، جو توران کی قدیم سلطنت کی باقیات ہیں۔

اس کے اہم حصے بھوتانی، نوتانی بنگلانی ، عثمانی، صادقانی، گنجا، بہلول، مارچہ بکک اور تورانی ہیں۔ پہلے چھٹہ

کی گذر مویشی پر تھا۔ اب وہ گلہ بانی اور زراعت پر ہے۔

زمرہ:قبائل
سنیل شیٹی کی فلمیں

تصغیر| سنیل شیٹی 2015 میں
**[[سنیل شیٹی]]** (پیدائش 11 اگست 1961) ایک بھارتئ فلمی اداکار ، پروڈیوسر اور کاروباری شخصیت ہیں، جو بالی ووڈ کی ہندی فلموں میں بنیادی طور پر سرگرم ہیں۔ 25 سال سے زیادہ عرصے کے کیرئیر میں انھوں نے 110 سے زیادہ فلموں میں اداکاری کی ہے۔ ان کے بڑے کام ایکشن اور کامیڈی فلمیں رہی ہیں۔ انھیں اکشے کمار کے بعد ہندوستان کا بہترین ایکشن ہیرو سمجھا جاتا ہے۔ ان کے اداکاری کے طریقے نے پورے بھارت میں اداکاروں کو ہندی ، تامل ، تلگو یا دوسری زبان کی فلمی صنعتوں میں متاثر کیا ہے۔ انھوں نے ملیالم ، تمل اور انگریزی زبان کی فلموں میں بھی کام کیا ہے۔ ان کی پہلی کنڑ فلم 2019 میں ریلیز ہونے والی پہلوان ، ہے جس میں وہ سدیپ اداکاری کر رہے ہیں۔ وہ 5 بار فلم فیئر ایوارڈ کے لیے نامزد ہوئے ہیں اور ایک بار جیت چکے ہیں۔ ان کی دوسری تمل فلم دربار ہے، جس میں ان کے ساتھ اداکار رجنی کانت ہیں، یہ فلم 15 جنوری 2020 کو ریلیز ہونے والی ہیں۔

یہ مضمون ہندوستانی اداکار سنیل شیٹی کی فلموں کے بارے میں ہے۔ 

*سنیل* شیٹی کی پہلی فلم *بلون* (1992) تھی جو ادکارہ دیویہ بھارتی کے مدمقابل تھی۔ یہ فلم ہٹ رہی اور ایکشن ہیرو کی حیثیت سے سنیل نے اپنے کیریئر کا آغاز کیا۔   وہ مختلف کامیاب فلموں میں مرکزی کردار ادا کرنے کے لیے گئے جیسے *وقت* *ہمارا ہے* (1993) ، *دل والے* (1994) ، *انت* (1994) ، *مہرا* (1994) ، *گوپی کشن* (1994) ، *کرشنا* (1996) ، *سپوت* (1996)، *رکشک* (1996)، *بارڈر* (1997)، *بھائی* (1997). وہ 1990 کی دہائی میں بنیادی طور پر ایکشن فلموں میں شامل رہے ، اس دہائی کے دوران جس فلم میں اداکاری کی تھی اس میں زیادہ تر مرکزی ہیرو کا کردار نبھایا۔ 2000 کے اوائل سے ، وہ بنیادی طور پر مختلف انواع میں ملٹی اسٹاررز میں نمودار ہوئے۔ انھوں نے ارجن رامپال کی پہلی فلم *پیار عشق اور محبت* (2001) میں بھی ایشا کوپیکر کے ساتھ کام کیا۔اس کے علاوہ *ہیرا ہھیری* (2000)، *دھڑکن* (2000)، *جنگل* (2000)، *یہ تیرا گھر یہ میرا گھر* (2001)، *[[میں ہوں نا (فلم)|میں ہوں نا]]* (2004)، *ویلکم* (2007) اور *ریڈ الرٹ: دا وار ودھ ان* (2010) شوٹ آؤٹ ایٹ لوکھنڈ والا *(2007) ،* ون ٹو تھری *(2008) اور* دے دنا دن *(2010)* شامل ہیں.  سنہ 2014 میں ، اس نے ہندسوں کی وجہ سے اپنے نام کی ہجے سنیل سے سنئیل سے تبدیل کردی۔  سنیل نے کئی فلموں میں منفی کردار بھی ادا کیا جس میں دھڑکن *(2000)،* کھیل - نو آرڈنری گیم *(2003)،* باز : اے برڈ ان ڈینجر *(2003)،* میں ہوں نا *(2004)،* ردراکش *(2004)،* کیش *،* نو پرابلم اورّ اے جنٹلمین (2017) شامل ہیں۔

## بطور اداکار

## بطور پروڈیوسر

## حوالہ جات

## بیرونی روابط

* آئی ایم ڈی بی پر سنیل شیٹی کی فلمیں
زمرہ:بھارتی فلمو گرافی
زمرہ:مرد اداکاروں کی فلموگرافی
جھینور

جھینور جسے پنجاب کے مشرق میں کمھار ا اور وسط میں اگر ہندو ہو تو مہرا کہا جاتا ہے ۔ یہ حمال ، بہشتی اور مشرق میں ٹوکری ساز ہے ۔ یہ پالکی اور ایسے تمام بوجھ اپنے کندھوں پر اٹھاتا ہے جو ایک بیلوں کی جوڑی اٹھاتی ہے ۔ پانی کے ساتھ اس کا خصوصی تعلق ہے ۔ یہاں تک وہ سنگھاڑے کی کاشت اور ماہی گیری کے جال بھی بناتا ہے اور کنوئیں بھی کھودتا ہے ۔ یہ حقیقی معنوں میں خدمت گار ، رواجی معاوضہ وصول کرتا ہے اور رواجی خدمات انجام دیتا ہے۔ وہ کاشتکار کو ضرورت کی ٹوکریاں فراہم کرتا ہے ، کٹائی کرنے والے کھیتوں میں ، شادی اور دوسری تقریبات میں پانی پلاتا ہے ۔ اس کی سماجی حثیت بلند ہے کہ سب اس سے پانی پی لیتے ہیں ۔ تاہم وہ ایک ملازمین ہیں ۔ اگر کوئی جھینور کشتی چلاتا ہے تو ملاح دریائی ، درین اور جٹ اور موہانا بھی کہلاتا ہے اور اس کے مذہب کا مدار علاقے کے مذہب پر ہے ۔ اس کی ذاتیں کھوکھر ، مہر ، بھٹی ، منہاس ، ٹانک اور سوہال ہیں ۔ شکر گڑھ میں یہ دوگڑا ہیں ۔ جالندھر میں پنجابی یا مقامی ، بانگرو اور چھنگرو ہے ۔ پٹیالہ میں یہ دیسوالی اور ملتانی ہیں ۔ بانگرو ملتانیوں سے شادی نہیں کرتے ہیں ۔

یہ جمنا کے کناروں پر بڑی تعداد میں آباد ہیں وہ ماہی گیری اور کشتی رانی بھی کرتے ہیں ۔ ان میں کچھ بھربھونجے ہیں لیکن زیادہ تر کاشت کار ہیں ۔ ّآگرے سے اوپر جھینور ان سے علحیدہ ہیں اور یہ جرائم کے عادی بھی ہیں ۔ وہ زمین کاشت کرتے ہیں اور موسیقاروں کے بھیس میں گاتے ، بھیک مانگتے اور معلومات حاصل کرکے نقب زنی کرتے ہیں ۔ تمام ہندو ان کے ساتھ کھا پی لیتے ہیں ۔ جو اس بات کا ثبوت ہے کہ وہ واقعی جھننور ہیں ۔

جھینور کو ایک مخلوط ذات کہا جا سکتا ہے اور اس کے ناموں کا مدار پیشوں پر ہے ۔ جنوب مشرق میں اسے دھینور کہا جاتا ہے ۔ یہ دولیاں اٹھاتا ہے اس لیے کہار کہلاتا ہے ۔

## ماخذ
پنجاب کی ذاتیں ۔ سر ڈیزل ایپسن

ذاتوں کا انسائیکلوپیڈیا ۔ ای ڈی میکلین ، ایچ روز


## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
پریم آنند

**پریم آنند کُرشنارام بھٹ** (1649ء–1714ء) گجراتی زبان کا عظیم شاعر اور مانبھٹ (پیشہ ور کہانی گو) تھا۔ اسے عہدِ وسطی کی اکھیان شاعری کا استاد مانا جاتا ہے۔ شاعری پریم آنند کا پیشہ تھی۔ ایک پیشہ ور گاگر بھٹ کی حیثیت سے پرانک واقعات اور دیومالا کی توضیح و تشریح اس کا کام تھا۔ وہ چھوٹا ہی تھا کہ والدین انتقال کر گئے اور وہ یتیم ہو گیا۔ 1676ء سے لکھنا شروع کیا اور اٹھارویں صدی کے پہلے نصف تک برابر لکھتا رہا۔ یہی وجہ ہے اس کی تخلیقات کی فہرست کافی طویل ہے۔ اس کی مقبولیت کا بڑا سبب یہ کہ اس کی کہانیوں کے کردار اور خاکے مقامی اور ہم عصر رنگ میں ہوتے ہیں۔

آنند متعدد اور مختلف النوع نظموں کا خالق تھا۔ ایک اندازہ کے مطابع 57 کتابیں لکھیں۔ اس کی "نل اکھیاں" تمام گجراتی ادب سے بہتر "اکھیان" مانی جاتی ہے جسے نل اور دمینتی کی دستان کے پس منظر میں لکھا گیا ہے۔ اس میں شعر کا مخصوص آرٹ اور استادانہ رنگ ملتا ہے۔ مرصع طرز نگارش جزیات نگاری اور گہرے جذبات کی آئینہ دار ہے۔ دوسری قابل ذکر تخلقیات میں دشما اسکندھا، سداماچرِتر اور کنواری نن کا وغیرہ کا نام لیا جا سکتا ہے۔ ان اکھیانوں کے ماخذ راماین، مہابھارت اور بھگود گیتا کی داستانیں ہیں۔ پریم آنند کو گجراتی زبان سے بڑا اُنس تھا۔ اس نے اس زبان کو سنسکرت کی طرح زرخیز اور دلکش بنانے میں کوئی کسر اٹھا نہیں رکھی۔ گجراتی زبان پر اس کا عبور بے مثال تھا۔ لیکن جو چیز پریم آنند کی شاعری کو بلند مقام عطار کرتی ہے وہ شاعری کی جمالیاتی احساس کو بیدار کرنے کی قوت اور تفصیلات پر اس کی نظر کی گہرائی ہے۔ وہ پرانے قصہ میں جان ڈال سکتا تھا۔ اس کی تخلیقی صلاحیتوں نے اس کے کلام میں عجیب دلکشی اور اپیل پیدا کر دی ہے۔

## حوالہ جات

زمرہ:1649ء کی پیدائشیں
زمرہ:1714ء کی وفیات
زمرہ:گجراتی زبان کے شعرا
زمرہ:گجراتی زبان کے مصنفین
زمرہ:وڈودرا کی شخصیات
عباد بن سہل

**عباد بن سہل** غزوہ احد میں مرتبہ شہادت پر فائز ہونے والے صحابی رسول ہیں۔
## نام و نسب
عباد بن سہل بن محزمہ بن قلع بن حریش بن عبد الشہل الأنصاري الأشهلي
انصار کے قبیلے بنو عبد الشہل کے فرد ہیں۔ صفوان بن امیہ جمحی کے ہاتھوں غزوۂ احد میں قتل ہو کو مرتبہ شہادت پر فائز ہوئے۔
### قبول اسلام
انھوں نے ابتدائی دور میں اسلام قبول کیا اور مدینہ میں نبی کریم صلی اللہ علیہ وسلم کے دست مبارک پر بیعت کی۔ وہ ان انصاری صحابہ میں سے تھے جنھوں نے بیعتِ عقبہ یا اس کے بعد ایمان لاکر اسلام کی خدمت کا عزم کیا۔
### غزوات میں شرکت
عباد بن سهل نے نبی کریم صلی اللہ علیہ وسلم کے ساتھ غزوہ احد میں شرکت کی۔
اس غزوہ میں مسلمانوں کو سخت آزمائش سے گذرنا پڑا اور بہت سے جلیل القدر صحابہ شہید ہوئے، جن میں عباد بن سهل بھی شامل تھے۔
ان کی شہادت غزوہ احد کے ان المناک واقعات میں شمار ہوتی ہے، جہاں انصار نے جاں نثاری کی عظیم مثالیں قائم کیں۔
### شہادت
غزوہ احد کے دوران عباد بن سهل بہادری سے لڑے اور جام شہادت نوش کیا۔ ان کی شہادت سے مدینہ میں دکھ اور صدمے کی فضا پیدا ہو گئی، کیونکہ وہ اپنے قبیلے کے ممتاز نوجوانوں میں سے تھے۔
### مقام و مرتبہ
نبی کریم صلی اللہ علیہ وسلم اور دیگر صحابہ کرام ان سے محبت کرتے تھے۔
ان کی شہادت کو انصار کے شرف میں ایک اور اضافہ سمجھا جاتا ہے۔
ان کا ذکر ابن سعد، الطبري اور دیگر محدثین و مؤرخین کی کتب میں ملتا ہے۔، شهد مع النبي محمد صلى الله عليه وسلم غزوة أحد وقُتِل فيها شهيداً.

## حوالہ جات

زمرہ:شہداء غزوہ احد
زمرہ:3ھ کی وفیات
زمرہ:صحابہ و صحابیات
صیفی بن قیظی

**صیفی بن قیظی الانصاری** غزوہ احد میں مرتبہ شہادت پر فائز ہونے والے صحابی رسول ہیں۔
## نام و نسب
صیفی بن قیظی بن عمرو بن سہل بن مخرمة بن قلع بن حریش بن عبد الأشهل الأنصاري انصار کے قبیلے بنی عبد الاشہل کے فرد ہیں۔ اس لیے انھیں انصاری ، اشہلی لکھا جاتا ہے۔ آپ حباب بن قیظی کے بھائی ابو الہیثم بن تیہان کے ہمشیر زادے ہیں۔ آپ کی والدہ کا نام صعبہ بنت تیہان بن مالک ہے۔ غزوۂ احد میں ضرار بن خطاب کے حملے کے نتیجے میں آپ نے جامِ شہادت نوش کیا۔
## حوالہ جات

زمرہ:شہداء غزوہ احد
زمرہ:3ھ کی وفیات
حباب بن قیظی

**حباب بن قیظی الانصاری** غزوہ احد میں مرتبہ شہادت پر فائز ہونے والے صحابی رسول ہیں۔
ابن قیظی۔ ان کی والدہ صعبہ بنت تیہان ہیں جو بہن ہیں ابو الہیثم بن تیہان کی۔اور صیفی بن قیظی کے بھائی ہیں، احد کے دن شہید ہوئے ابن شہاب نے کہا ہے کہ رسول خدا ﷺ کے ہمراہ جو مسلمان انصار کی شاخ بنی نبیت سے شہید ہوئے تھے ان میں حباب بن قیظی بھی تھے اور ابن اسحاق نے کہا ہے کہ یہ بنی عبد الاشہل سے تھے۔ عبد الاشہل بھی نبیت کی شاخ ہے کیوں کہ نبیت لقب ہے عمرو بن مالک بن اوس کا اور عبد الاشہل بیٹے ہیں جشم بن حارث بن جزرج بن عمرو نبیت کے ان کا تذکرہ ابو عمر اور ابو موسی نے خاء معجمہ اور باء موحدہ کی ردیف میں کیا ہے اور امیر ابو نصر نے حباب بجائے مہملہ مضمومہ کی ردیف میں لکھاہی کہ حباب بن قیظی انصاری احد کے دن شہید ہوئے ان کی والدہ صعبہ بنت تیہان ہیں۔ اور موافق روایت مروزی کے ابن ایوب سے اور ان کی ابن سعد سے ابن اسحاق نے ان کا نام حباب بن قیظی جیم کے ساتھ لکھا ہے۔
## حوالہ جات

زمرہ:شہداء غزوہ احد
زمرہ:3ھ کی وفیات
ثابت بن وقش

**ثابت بن وقش الانصاری** غزوہ احد میں مرتبہ شہادت پر فائز ہونے والے صحابی رسول ہیں۔
## حسب نسب
ثابت بن وقش بن زعور انصاری۔ ابن مندہ اور ابو نعیم نے ان کا نسب اسی طرح بیان کیا ہے اور ابو عمر نے کہا ہے کہ ثبت ابن وقش بن زغبہ بن زعورا بن عبدالاشہل انھوں نے نسب میں زغبہ کو زیادہ کر دیا اور یہی صحیح ہے کلبی نے بھی ایسا ہی کہا ہے۔ احد کے دن شہید ہوئے ان کو نبی ﷺ نے ایک ٹیلہ پر مامور فرمایا تھا۔ یہ اور حسیل بن جابر حذیفہ ابن یمان کے والد جب احد جانے لگے اوریہ دونوں بہت بوڑھے تھے تو ایک نے دوسرے سے کہا کہ اب ہمیں کسی بات کا انتظار نہیں آج یا کل ہم مر جائیں گے پس اگر ہم چلیں تو اپنی تلواریں لے کر رسول خدا ﷺ کے ہمراہ کیوں نہ چلیں شاید اللہ ہمیں شہادت نصیب کرے چنانچہ ان دونوں نے اپنی تلواریں لے لیں اور لوگوں کے ساتھ ہو لیے ان دونوں کا علم کسی کو نہ تھا۔ ثابت کو تو مشرکوں نے قتل کیا اور حسیل پر خود مسلمانوں کی تلواریں پڑ گئیں انھوںنے ان کو پہچانا نہیں اور قتل کر دیا۔ یہ ابن مندہ اور ابو نعیم کا قول ہے۔ ابو موسی نے ابن مندہ پر استدراک کیا ہے اور کہا ہے کہ وقش ابن زغبہ بن زعورا بن عبد الاشہل کے دونوں بیٹے یعنی ثابت اور رفاعہ بن وقش احدکے دن شہید ہو گئے اور ان کے ہمراہ ثابت کے دو بیٹے سلمہ بن ثابت اور عمرو بن ثابت بھی شہید ہوئے ابو موسی نے کہا ہے کہ شاہین نے ان ثابت بن وقش اور ثابت بن وقش بن زعورا کے درمیان میں فرق سمجھا ہے۔
ان دونوں کے ایک ہونے میں شک نہیں ہے صرف یہ ہوا ہے کہ بعض راویوں نے نسب میں سے زغبہ کو نکال ڈالا ہے۔ اس قسم کی عادت راویوں میں اکثر جاری ہے پس اگر یہ فرق کرنے والا چاہے کہ ان دونوں کا نسب بیان کرے تو زعورا بن عبدالاشہل تک دونوںکا نسب ایک پائے گا اوریہ کہ وہ دونوں احد کے دن شہید ہوئے اور یہ سب باتیں اس امر پر دلالت کرتی ہیں کہ یہ دونوں ایک ہیں۔ ابن کلبی نے سلمہ بن ثابت کا اور عمرو بن ثابت ابن وقش بن زغبہ بن زعورا بن عبدالاشہل کا نسب بیان کیا ہے اور یہ کہ وہ دونوں احد میں شہید ہوئے پس بغیر اس کے اتحاد کیوں کر ممکن ہے (کہ یہ دونوں ثابت ایک ہوں) انھوں نے یہ بھی بیان کیا ہے کہ ان عمرو کا نام اصیرم ہے بنی عبدالاشہل سے ہیں وہ جنت میں داخل ہوئے اور انھوں نے ایک نماز (٭مطلب یہ ہے کہ اسلام لانے کے بعد انھیں اتنا موقع ہی نہیں ملا کہ نماز پڑھتے کیوں کہ فورا ہی شہید ہو گئے) بھی نہیں پڑھی 
## حوالہ جات

زمرہ:شہداء غزوہ احد
زمرہ:3ھ کی وفیات
یشپال

**یشپال** (3 دسمبر 1903ء – 26 دسمبر 1976ء) ہندی کے مارکسی ناول نگار مانے جاتے ہیں۔ ادب کے میدان میں قدم رکھنے سے پہلے وہ ایک انقلابی تنظیم سے وابستہ تھے۔ ان کے ابتدائی ناولوں میں انقلابی رحجان کا اثر دکھائی دیتا ہے۔ یشپال کے ناول تین رحجانات کے حامل ہیں۔ "دادا کامریڈ" رومانی انداز کا ناول ہے۔ اس کے کردار جذباتی اور تخیل پسند ہیں۔ اسے ہندی کا ایسا پہلا ناول قرار دیا گیا ہے جس میں سیاست اور رومانیت کا امتزاج ہے۔ دوسرا رحجان سماجی حقیقت نگاری کا ہے۔ "دیش دروہی"، "دبیا" اور "پارٹی کامریڈ" سماجی حقیقت نگاری کے ناول ہیں۔ ان میں ایسے سماج کی تمنا کی گئی ہے جس میں لوگ طبقوں میں بٹے ہوئے نہ ہوں۔ اس طرح کے ناولوں میں متوسط طبقے کی تصویر ملتی ہے۔ تیسرا رحجان فطرت پسندی کا ہے۔ "منش کے روپ" میں یشپال فطرت پسندی کی طرف مائل نظر آتے ہیں۔ "پرتشٹھا کا بوجھ" اور "دھرم رکھشا" یشپال کی ایسی کہانیاں ہیں جن میں فطرت پسندی کی طرف جھکاؤ ملتا ہے۔ لیکن یشپال کے جس ناول کو سب سے زیادہ شہرت ملی وہ "جھوٹا سچ" ہے۔ اس ناول کا پس منظر تقسیم کے بعد کے فسادات ہیں۔ تقسیم نے دونوں ملکوں کے مختلف فرقوں اور مختلف مذہبوں سے تعلق رکھنے والے لوگوں کے درمیان میں جو زہر گھولا اس کی موثر انداز میں تصویر کشی کی گئی ہے۔ یشپال اپنی تخلیقات میں سماجی برائیوں، اندھے عقائد اور سماجی ناانصافی کے خلاف اعلان جنگ کرتے ہوئے نظر آتے ہیں۔ 1976ء میں"میری تیری اس کی بات" پر ان کو ساہتیہ اکادمی انعام سے نوازا گیا اور یہ پدم بھوشن وصول کنندہ بھی تھے۔

## ابتدائی زندگی
یشپال 1903ء میں کانگڑا چوٹیوں میں واقع ایک گاؤں میں پیدا ہوئے۔ ان کی اماں بہت غریب تھیں اور اپنے دو بچوں کی اکیلے پرورش کرنے کی ذمہ داری انھی کے کندھوں پر تھی۔ انھوں نے اس دور میں نشو و نما پائی جب برطانوی راج سے آزادی حاصل کرنے کے دعووں کی گونج میں اضافہ ہو چکا تھا اور ان کی اماں آریہ سماج کی کٹر حمایتی تھیں۔ انھوں نے غربت کے سبب ابتدائی تعلیم آریہ سماج کے گروکُل (روایتی مدرسہ) سے حاصل کی، جہاں مفت کھانے، کپڑوں اور ٹیوشن کی سہولت تھی۔

## حوالہ جات

زمرہ:1903ء کی پیدائشیں
زمرہ:1976ء کی وفیات
زمرہ:بیسویں صدی کے بھارتی مضمون نگار
زمرہ:آزادی ہند کی انقلابی تحریک
زمرہ:ادب اور تعلیم کے شعبے میں پدم بھوشن وصول کنندگان
زمرہ:بیسویں صدی کے ہندوستانی ناول نگار
زمرہ:بھارتی سیاسی مصنفین
زمرہ:بھارتی مدیر
زمرہ:بھارتی مرد ناول نگار
زمرہ:ساہتیہ اکیڈمی اعزاز یافتگان برائے ہندی ادب
زمرہ:ضلع کانگڑا کی شخصیات
زمرہ:ہماچل پردیش کے مصنفین
زمرہ:ہندوستانی سفر نامہ نگار
زمرہ:ہندی زبان کے مصنفین
زمرہ:ہندوستان سوشلسٹ ریپبلکن ایسوسی ایشن
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندی ناول نگار
زمرہ:صوبہ پنجاب (برطانوی ہند) کی شخصیات
ثعلبہ بن ساعدہ

**ثعلبہ بن ساعدہ**  غزوہ احد میں مرتبہ شہادت پر فائز ہونے والے صحابی رسول ہیں۔
ثعلبہ بن ساعدہ ابن مالک بن خالد بن ثعلبہ بن حارچہ بن عمرو بن خزرج بن ساعدہ بن کعب بن خزرج اکبر بن ثعلبہ انصاری احد میں شہید ہوئے یہ عروہ اور زہری کا قول ہے۔ انکا تذکرہ ابن مندہ اور ابو نعیم نے لکھا ہے۔ 
## حوالہ جات

زمرہ:شہداء غزوہ احد
زمرہ:3ھ کی وفیات
حسیل بن جابر

**حُسیل بن جابر** غزوہ احد میں مرتبہ شہادت پر فائز ہونے والے صحابی رسول ہیں۔
### نام و نسب
حُسیل بن جابر بن ربیعہ بن فروہ بن حارث بن مازن بن قطیعہ بن عبس ، المعروف یمان عبسی ، آپ حذیفہ بن یمان کے والد ہیں۔آپ کے آباء و اجداد میں ایک یمان بن حارث بن قطیعہ بن عبس بن بغیض ہیں۔ اس لیے آپ ‘‘یمان’’اور ‘‘قطیعہ’’ کی نسبت سے ‘‘القطیعی’’ اور ‘‘عبس’’ کی نسبت سے ‘‘العبسی’’ بھی کہلاتے ہیں۔ یمان کا اصل نام جروہ بن حارث بن قطیعہ بن عبس ہے۔ جروہ کو یمان کہنے کی وجہ یہ بھی بیان کی جاتی ہے کہ ان سے اپنی قوم میں کسی فرد کا قتل ہو گیا تھا۔ تو یہ اپنی جان بچانے کی خاطر وہاں سے فرار ہو کر مدینہ منورہ آخر بنو عبد الاشہل کے حلیف بن گئے تو ان کی قوم کے لوگوں نے ‘‘یمانی ’’لوگوں کے ساتھ حِلف کا معادہ کرنے کی بنا پر انھیں‘‘یمان’’کہنا شروع کر دیا۔ حذیفہ رضی اللہ عنہ کے والد جن کا نام حِسل یا حُسیل رضی اللہ عنہ تھا، وہ بھی یمان کے نام سے معروف ہوئے۔
### غزوہ بدر
حذیفہ بن یمان سے روایت ہے کہ جن دنوں غزوۂ بدر ہوا۔ جنگ سے پہلے میں اور میرے والد دونوں جا رہے تھے کہ کفار قریش کے ہتھے چڑھ گئے۔ انھوں نے کہا کہ تم محمد صلی اللہ علیہ وسلم کے پاس جا رہے ہو؟تم وہاں جا کر ہمارے خلاف جنگ میں شامل ہوجاؤ گے۔ ہمیں چونکہ ان حالات کے بارے کچھ علم نہ تھا۔ ہم نے کہا کہ ہمیں تو کسی بات کا علم ہی نہیں۔ انھوں نے ہم سے قسمیں لیں کہ ہم ان کے خلاف لڑائی میں محمد صلی اللہ علیہ وسلم کے ساتھ شامل نہیں ہوں گے۔ وہاں سے چل کر ہم رسول اللہ صلی اللہ علیہ وسلم پاس پہنچے اور سارے احوال بیان کیے ۔ تو آپ نے فرمایا کہ تم اپنا کیا ہوا عہد پورا کرو اور ہمیں لڑائی میں شرکت کی اجازت نہ دی۔
### غزوہ احد
حسیل یعنی یمان ان کا بیٹا حذیفہ اور صفوان رسول اللہﷺ کی معیت میں غزوۂ احد میں شریک ہوئے۔ ہز یمت کے بعد جب مشرکین نے پیچھے سے مسلمانوں پر غفلت میں ان پر حملہ کر دیا اور بھگڈر مچ گئی۔ تو بعض مسلمانوں نے غلط فہمی سے حسیل (یمان)کو لشکر اعداء کافر دسمجھ لیا اور لاعلمی میں ان پر حملہ کر دیا۔ حذیفہ نے جب یہ منظر دیکھا تو چِلّاتے رہ گئے کہ اللہ کے بندو ! یہ دشمن نہیں بلکہ میرے والد ہیں۔ مگر جوش میں کسی نے ان کی بات کی طرف توجہ نہ کی اور یہ مسلمانوں کے ہاتھوں شہید ہو گئے۔ شرعی ضابطے کے تحت ان کے قاتلوں پر دیت کا ادا کرنا لازم آتا تھا مگر حذیفہ نے انھیں معاف کر دیا۔
## حوالہ جات

زمرہ:شہداء غزوہ احد
زمرہ:3ھ کی وفیات
مارس جیسٹرو

**مارس جیسٹرو**  (پیدائش: 13 اگست 1861ء - وفات: 22 جون 1921ء) پولش نژاد امریکی مستشرق اور جامعہ پنسلوانیا میں سامی زبانوں کے پروفیسر اور لائبریرین تھے۔

## حالات زندگی
مارس جیسٹرو 13 اگست 1861ء کو وارسا، پولینڈ میں پیدا ہوئے۔ 1866ء میں ریاستہائے متحدہ امریکا کی ریاست فلاڈیلفیا چلے آئے۔ جامعہ پنسلوانیا سے 1881ء میں گریجویشن کیا۔ 1884ء میں جرمنی کی لائپزش یونیورسٹی سے پی ایچ ڈی کی ڈگری حاصل کی۔ ان کا اصل مقصد ربی بننے کا تھا، اس مقصد کی تکمیل کے انھوں نے وراتسواف میں واقع ایک یہودی مدرسہ میں علمِ الٰہیات کی تعلیم بھی حاصل کی۔ اس کے علاوہ ایک سال فرانسیسی جامعہ سوربون میں سامی زبانوں کی تعلیم میں گزارا۔ 1885ء میں امریکا واپس آئے اور جامعہ پنسلوانیا میں سامی زبانوں کے پروفیسر مقرر ہوئے۔ 1888ء میں جامعہ پنسلوانیا میں لائبریرین اور پھر 1889ء میں چیف لائبریرین مقرر ہوئے۔ وہ قدیم مشرقِ قریب (بابلی، آشوری، عبرانی وغیرہ) کی زبانوں،ا دب اور مذاہب کے ماہر تصور کیے جاتے ہیں۔ صیہونیت کی تحریک سے بھی ان کا گہرا تعلق تھا۔ 1914ء-1915ء میں امریکن اورینٹل سوسائٹی کے صدر رہے۔ وہ 22 جون 1921ء میں انتقال کر گئے۔

## مزید دیکھیے
* مارس جیسٹرو، منصوبہ گوٹن برک
* بابلی اور آشوری مذاہب، مارس جیسٹرو، آرکائیو

## حوالہ جات

زمرہ:1861ء کی پیدائشیں
زمرہ:یہودی امریکی مصنفین
زمرہ:امریکی مہتممین کتب خانہ
زمرہ:امریکی مستشرقین
زمرہ:فضلاء جامعہ پنسلوانیا
زمرہ:ماہرین آشوریات
زمرہ:امریکی مرد غیر افسانوی مصنفین
شاعر (اردو)

**شاعر ** اس شخص کو کہتے ہیں جو اردو، ہندی یا فارسی میں شعر کہے۔ شعر ادب کی دو قسموں میں نظم و نثر میں سے ایک ہے۔ شعر کا دوسرا نام نظم ہے مگر نظم عموما صنف کو کہا جاتا ہے مگر شعر کا اطلاق بالخصوص غزل کی ان دو لائنوں پر ہوتا ہے جس میں شاعر اپنی بات پوری کہ دیتا ہے۔ یہ دونوں لانیں مصرعہ کہلاتی ہیں اور ہم قافیہ ہوتی ہیں۔ شعر کی طرح نظم بھی اردو شاعری میں ایک صنف ہے جو غزل کے برخلاف آزاد ہوتی ہے۔ غزل کا ہر شعر باہم قافیہ و ردیف ہوتا ہے۔

## تاریخ
امیر خسرو (1253ء-1325ء) کوابتدائی زمانہ کا شاعر کہا جاتا ہے۔ وہ اردو، ہندوی اور ہندوستانی شعر کے بانی بھی ہیں۔ مرزا غالب اردو کے نمایاں شاعروں میں سے ایک ہیں بلکہ اکثر نقاد انھیں اردو زبان کا سب سے بہترین شاعر قرار دیتے ہیں حالانکہ اتنی ہی تعداد یہ درجہ میر کو دیتی ہے۔ میر اور گالب دونوں ہی آگرہ میں پیدا ہوئے اور دہلی میں شاعری کی۔ میر اور غالب کے علاوہ بھی اردو زبان میں متعدد شعرا پیدا ہوئے ہیں جنھوں نے اردو شاعری کو سنوارا اور اس کا مستقبل روشن کیا۔
شاعر جب کسی شعر کی تخلیق کرتا ہے تو اسے شاعری کہا جاتا ہے۔ شاعری کتابوں، رسالوں اور اخبارات میں چھپتی ہے۔ مشاعرہ میں پڑھی جاتی ہے۔ محفل میں گائی جاتی ہئ۔ پرانے زمانے میں مجرہ میں رنڈیاں بہتریں غزلوں کے ذریعے اپنے مہمانوں کا دل موہ لیتی تھی۔ کسی بھی شاعر کے مکمل کلام کے مجموعہ کو دیوان یا کلیات کہا جاتا ہے۔ کلیات بعض مرتبہ بہت اچھر ناموں کے ساتھ شائع ہوتے ہیں جیسے دست صبا، گل رعنا وغیرہ۔

عموما ایک شاعر ایک صنف میں ماہر ہوتا ہے جیسے مرزا غالب، میر تقی میر، جگر مرادآبادی، کلیم عاجز جیسے شعرا غزل گوئی کے لیے مشہور ہیں۔ ایسے ہی دیا شنکر نسیم مثنوی کے شاعر ہیں۔ میرببر علی انیس اور سلامت علی دبیر مرثیہ کے شاعر ہیں۔ نظم میں ححالی، ن م راشد، فیض احمد فیض، جوش ملیح آبادی اور اکبر الہ آبادی نے خوب نام کمایا۔ کچھ شعرا متعدد اصناف میں درجہ کمال رکھتے ہیں جیسے محمد اقبال کی غزلیں اور نظمیں دونوں ہی مقبول ہوئیں۔

## اہم شعرا

* مير تقی میر
* شمس تبریزی
* بخش ناسخ
* حیدر علی آتش
* مرزا غالب
* محمد ابراہیم ذوق
* جوش ملیح آبادی
* فراق گورکھپوری
* حسرت موہانی
* مجاز لکھنوی
* جگر مراد آبادی
* محمد اقبال
* میر انیس
* مرزا سلامت علی دبیر
* مومن خان مومن
* مرزا محمد رفیع سودا
* داغ دہلوی
* فیض احمد فیض
* ساحر لدھیانوی
* شکیل بدایونی
* مجروح سلطانپوری
* احمد فراز
* حسرت جے پوری
* بشیر بدر
* کیفی اعظمی
* مضطر خیرآبادی
* ندا فاضلی
* وسیم بریلوی
* گلزار
* راحت اندوری
* منور رانا
* احمد فراز
* ادا جعفری
* فراق گورکھپوری
* کلیم عاجز
* 

## حوالہ جات

زمرہ:اردو شاعری
زمرہ:فارسی شاعری
زمرہ:ویکی ڈیٹا سے مطابقت رکھنے والی مختصر تفصیل
زمرہ:پنجابی شاعری
مالک بن نمیلہ

**مالک بن نمیلہ** غزوہ بدر میں شریک اور غزوہ احد میں مرتبہ شہادت پر فائز ہونے والے قبیلہ اوس کے انصار صحابی رسول ہیں۔
آپ کے والد کا نام ثابت اور نمیلہ آپ کی والدہ کا نام ہے۔ آپ کا تعلق بنو مزینہ سے تھا اس لیے آپ کو "مزنی" لکھا جاتا ہے۔ آپ بنو معاویہ بن عوف بن عمرو بن عوف بن مالک بن اوس کے حلیف تھے۔ اس لیے آپ کا شمار انصار ہی میں ہوتا ہے۔ بدری صحابی ہیں۔ آپ نے بھی غزوۂ احد میں جامِ شہادت نوش فرمایا۔
## حوالہ جات

زمرہ:شہداء غزوہ احد
زمرہ:3ھ کی وفیات
زمرہ:اصحاب بدر
سمترا نندن پنت

**سمترا نندن پنت**  (20 مئی 1900ء-28 دسمبر 1977ء) بھارت کے ایک شاعر تھے۔ وہ 20ویں صدی کے ہندی زبان کے سب سے زیادہ پڑھے جانے والے اور پسند کیے جانے والے شعرا میں سے ہیں۔ وہ رومانی شاعر تھے جنھوں نے فطرت، عوام اور ان کی خوبصورتی کو اپنا موضوع سخن بنایا۔

## پس منظر
پنت کی ولادت اتراکھنڈ کے الموڑا ضلع کے کوسانی گاؤں میں ہوئی۔ وہ درمیانی درجہ کے براہمن خاندان میں پیدا ہوئے۔ ولادت کے چند گھنٹوں بعد ہی والدہ چل بسیں۔ انھیں پھر کسی سے کبھی لگاو نہیں ہوا۔ انھوں نے والد، دادی/نانی یا بھائی سے والہانہ تعلق قائم نہیں کیا اور یہیں ان کی تحریروں میں صاف جھلکتا ہے۔ گویا یہیں ان کے شاعر ہونے کا محرک ثابت ہوئیں۔ ان کے والد چائے کے ایک باغ میں کام کرتے تھے۔ وہ وہاں منیجر تھے اور زمین میں بھی ان کی شراکت داری تھی۔ پنت گاؤں میں ہی پلے بڑھے اور وہیں سے انھیں فطرت میں دلچسپی پیدا ہو گئی۔ اور یہی دلچسپی ان کی شاعری کا موضوع بنی۔

انھوں نے 1918ء میں کوینس کالج بنارس میں داخلہ لیا اور سروجنی نائڈو اور رابندر ناتھ ٹیگور کا مطالعہ شروع کیا۔ ان دو شخصیات نے پنت کو خوب متاثر کیا۔ انھوں نے کچھ انگریزی رومانی شاعروں کو بھی پڑھا۔ 1919ء میں وہ الہ آباد چلے گئے۔ 1926ء میں ان کا پہلا دیوان *پلو* شائع ہوا۔ انھوں نے محسوس کیا کہ برج بھاشا اور گذرے زمانے کی بات ہو گئی۔ اگر شہرت حاصل کرنا ہے تو نئی زبان (ہندی) میں لکھنا ہوگا۔
## ادبی سفر
پنت نے گرچہ ہندی میں لکھنا شروع کیا تھا مگر وہ سنسکرت سے متاثر ہندی لکھتے تھے۔ انھوں نے شاعری، مضون نگاری اور ڈراما میں کل 28 کتابیں شائع کیں۔ وہ شاعری کے کئی مناہج سے متاثر تھے۔

## اعزازات
1968ء میں انھیں گیان پیٹھ انعام دیا گیا۔ “کالا اور بوڑھا چاند“ کے لیے انھیں ساہتیہ اکیڈمی اعزاز ملا۔ انھیں 1961ء میں حکومت ہند نے پدم بھوشن سے نوازا۔

## وفات
28 دسمبر 1977ء کو الہ آباد میں ان کی وفات ہو گئی۔

## حوالہ جات

زمرہ:1900ء کی پیدائشیں
زمرہ:1977ء کی وفیات
زمرہ:اتراکھنڈ کے شعرا
زمرہ:ادب اور تعلیم کے شعبے میں پدم بھوشن وصول کنندگان
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بھارتی مرد شعرا
زمرہ:ضلع باگیشور کی شخصیات
زمرہ:کوماؤں ڈویژن
زمرہ:گیان پیٹھ انعام وصول کنندگان
زمرہ:ہندی زبان کے مصنفین
زمرہ:ہندی شعرا
زمرہ:ساہتیہ اکیڈمی اعزاز یافتگان برائے ہندی ادب
گنجانن مادھو مکتی بودھ

**گنجانن مادھو مکتی بودھ** (13 نومبر 1917ء – 11 ستمبر 1964ء) بیسویں صدی عیسوی کے ہندی زبان کے جانے مانے شاعر،  مضمون نگار، ادیب، سیاسی نقاد اور فکشن نگار تھے۔
 
## سوانح
مدھیہ پردیش کے شیوپور میں 1917ء میں پیدا ہوئے۔ گوالیار اور اوجین سے اعلیٰ تعلیم حاصل کرنے کے بعد تدریسی خدمات پر مامور ہو گئے۔ صحافت، شاعری، کہانی اور تبصرہ ان کے مخصوص میدان تھے۔ مکتی بودھ رومانی شاعری سے دامن چھڑا کر نئی شاعری کی طرف آئے تھے۔ انھوں نے نئی کویتا تحریک کو سچیدانند واتسائن (معروف بہ "اگے") کے ساتھ مل کر موضوع اور اسلوب دونوں سطحوں پر مستحکم کیا۔ مکتی بودھ نے اس کے لیے مغرب سے استفادہ کیا۔ مکتی بودھ اگے کے انتخاب "تار سپتک" (1943ء) کے شاعر تھے۔ اس انتخاب میں مکتی بودھ کی شامل نظموں کا مرکزی احساس انسانی وجود ہے۔ غریبوں اور استحصال زدہ طبقوں کے کرب کو انھوں نے اپنی شاعری میں جگہ دی ہے۔ مکتی بودھ مارکسی نظریات سے بھی متاثر تھے۔ انھوں نے سرمایہ دار طبقے کی مذہبیت اور روحانیت پر زبردست طنز کیا ہے۔ "چاند کا منھ ٹیڑھا ہے"، "بھوری بھوری خاک دھول"، مکتی بودھ کے دو اہم شعری مجموعے ہیں۔ مکتی بودھ نے "اندھیرے میں" اور "برہمہ راکشش" نام کی دو اہم طویل نظموں میں معاصر زندگی کی عکاسی کی ہے۔

مکتی بودھ نئی کہانی کے اہم کہانی کار بھی ہیں۔ انھوں نے سماجی مسائل کے ساتھ ساتھ انسانی ذات کے کرب اور اس کے نفسیاتی مسائل کو بھی اہمیت دی ہے جس سے کہانی خارجیت کے دائرے سے نکل کر داخلیت کی طرف مڑتی ہوئی معلوم ہوتی ہے۔ ان کے یہاں کافکاکی سی دھندلی فضا اور سارتر کی طرح کہانی میں فلسفے کی آمیزش دیکھنے کو ملتی ہے۔ "زندگی کی کترن"، "سمجھوتا"، "چابک"، "بھوت کا اپچار"، "آکھیٹ"، "سطح سے اٹھتا آدمی"، "جلنا" وغیرہ مکتی بودھ کی قابل ذکر کہانیاں ہیں۔

مکتی بودھ ادب کے نئے موضوعات پر فکر انگیز مضامین لکھنے والے مضمون نگار بھی ہیں۔ "کاماینی ایک پز وچار" جیسی کتاب سے ان کی فکری و تنقیدی خیالات کا پتہ چلتا ہے۔ انھوں نے نئی کویتا تحریک کے استحکام کے لیے جو عالمانہ و فکری مضامین لکھے ان میں سماجیاتی و نفسیاتی امور کے ساتھ جمالیاتی امور پر خاص زور دیا ہے۔ ان کے تنقیدی مضامین کے دو مجموعے "نئی کویتا کا آتم سنگھرش اور انیہ نبندھ" اور "نئے ساہتیہ کا سوندریہ شاستر" شائع ہو چکے ہیں۔ "ایک ساہتیک کی ڈائری" کے نام سے ان کی ایک اہم یادگار کتاب ہے۔ وشنو چندر شرما نے "مکتی بودھ ایک آتم کتھا" کے نام سے مکتی بودھ کی سوانح عمری لکھی ہے۔

## حوالہ جات

زمرہ:1917ء کی پیدائشیں
زمرہ:1964ء کی وفیات
زمرہ:بیسویں صدی کے بھارتی مضمون نگار
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بھارتی ادبی نقاد
زمرہ:بھارتی کالم نگار
زمرہ:بھارتی مرد شعرا
زمرہ:بھارتی مرد مضمون نگار
زمرہ:مدھیہ پردیش کے مصنفین
زمرہ:ہندی زبان کے مصنفین
زمرہ:ہندی شعرا
عرفان پٹھان

**عرفان پٹھان** (پیدائش: 27 اکتوبر 1984ء) بھارت کے کرکٹ کھلاڑی ہیں جو کرکٹ کے تینوں طرز میں بھارتی ٹیم کا حصہ رہے ہیں۔ وہ گیند باز آل راونڈر ہیں۔ وہ آئی سی سی عالمی ٹوئنٹی ٹوئنٹی 2007 میں بھارت کی فتح کا اہم کردار رہے تھے۔
انھوں نے محض 19 سال کی عمر میں بھارتی ٹیم میں جگہ بنا لی تھی۔ ابتدا ہی میں ان کا موازنہ وسیم اکرم سے کیا جانے لگا تھا کیونکہ ان کی گیند بازی میں بلا کی سونگ تھی۔ وہ ٹیسٹ کرکٹ کے پہلے ہی اوور میں ہیٹ ٹرک لینے والے پہلے کھلاڑی ہیں۔ 2006ء کے بعد ان کی گیندبازی میں دھار ختم ہونے لگی تھی مگر ان کی بلے بازی مستقل سدھر رہی تھی۔)ونود کامبلی اور لکشمن سیوارام کرشنن کے ساتھ انھیں بھی ششی تھرور نے *بھارت کے گمشدہ جوان* (India's lost boys) کی فہرست میں شامل کیا تھا۔
انھوں نے اپنی گیندبازی کی وجہ سے ٹیم میں اپنی جگہ پختہ کی اور سال 2004ء میں بین الاقوامی کرکٹ کونسل نے انھیں ابھرتا ہوا کھلاڑی تسلیم کیا۔ 2004ء میں جب بھارت کی ٹیم پاکستان کے دورہ پر گئی تب عرفان پٹھان کا ایک روزہ اور ٹیسٹ میں کارکردگی بہت بہترین تھی اور وہی جیت کے ہیرو رہے تھے۔ انھیں میڈیا والے بھارتی کرکٹ کا نیلی آنکھ والا لڑکا کہتے تھے۔ سال 2004ء کے اخیر میں بنگلہ دیش قومی کرکٹ ٹیم کے خلاف انھوں نے 2 ٹیسٹ میچوں میں 18 وکٹیں لی تھیں مگر 2005ء میں انھوں نے اچھی گیند بازی نہیں کی اور زیادہ اوسط پر رن لٹائے۔ اس کے بعد 2005ء میں اپنے وقت کے مایہ ناز آسٹریلائی بلے باز گریگ چیپل بھارتی کرکٹ ٹیم کے کوچ بنے اور انھوں نے عرفان پٹھان کی بلے بازی کی صلاحیت کو پہچان لیا۔ پٹھان نے اپنی بلے بازی پر محنت کی اور وہ ایک مکمل آل راونڈر بن گئے۔

## مزید دیکھیے
* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست
* بھارت کے ٹوئنٹی/20 بین الاقوامی کھلاڑیوں کی فہرست
* مڈل سیکس کاؤنٹی کرکٹ کلب کے کھلاڑیوں کی فہرست
* مڈل سیکس کاؤنٹی لسٹ اے کرکٹ کھلاڑیوں کی فہرست

## حوالہ جات

## بیرونی روابط
* 

زمرہ:1984ء کی پیدائشیں
زمرہ:بقید حیات شخصیات
زمرہ:بھارت کے کرکٹ کھلاڑی
زمرہ:بھارت کے ٹیسٹ کرکٹ کھلاڑی
زمرہ:بھارتی ایک روزہ کرکٹ کھلاڑی
زمرہ:بھارتی سنی مسلمان
زمرہ:بھارتی کرکٹ کوچ
زمرہ:پشتون نژاد بھارتی شخصیات
زمرہ:چنائی سوپر کنگز کرکٹ کھلاڑی
زمرہ:دہلی کیپیٹلز کے کرکٹ کھلاڑی
زمرہ:سن رائزرز حیدرآباد کے کرکٹ کھلاڑی
زمرہ:کرکٹ عالمی کپ 2007 کے کھلاڑی
زمرہ:گجرات (بھارت) کی شخصیات
زمرہ:گجراتی شخصیات
زمرہ:مڈلسیکس کے کرکٹ کھلاڑی
زمرہ:وڈودرا کی شخصیات
زمرہ:ٹیسٹ کرکٹ میں ہیٹ ٹرک کرنے والے
زمرہ:بھارت کے عالمی ٹوئنٹی/20 کرکٹ کھلاڑی
زمرہ:پنجاب کنگز کے کرکٹ کھلاڑی
زمرہ:انڈیا بلیو کے کرکٹ کھلاڑی
زمرہ:ویسٹ زون کے کرکٹ کھلاڑی
زمرہ:وڈودرا کرکٹ ٹیم کے کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:گجرات، بھارت کے کرکٹ کھلاڑی
زمرہ:کرکٹ کھلاڑی جنہوں نے فلموں میں اداکاری کی